Toshkent viloyati hokimi onkologik kasalligi bor bemorlar holidan xabar oldi

Toshkent viloyati hokimi Davron Hidoyatov Respublika ixtisoslashtirilgan onkologiya va radiologiya ilmiy amaliy tibbiyot markazi Toshkent filialiga tashrif buyurib, u yerda davolanayotgan bemorlar holidan xabar oldi.

Markaz direktori, Tibbiyot fanlari doktori A.N.Abdihakimovning aytishicha, hozirda filialda keng ko‘lamda tahlillar o‘tkazadigan “Rentgenodiagnostika”, “Ultratovush va endoskopiya”, “Klinik-sito-bioximiya laboratoriya”, Patogistologik laboratoriya” kabi diagnostik bo‘limlar faoliyat ko‘rsatadi. 
Shu bilan birga, viloyatda so‘nggi yillarda xavfli o‘sma kasalliklar bilan birlamchi kasallanish holati 543 tadan 637 taga, umumiy bemorlar soni 10096 tadan 10550 taga oshgan. Bemorlar murojaati 25084 tadan 24486 taga, davolangan bemorlar soni 2846 nafardan 2883 nafarga oshgan. Bu ko‘rsatkichlarni kamaytirish maqsadida bemorlarga yanada qulay sharoitlar yaratilishi to‘g‘risida fikrlar bildirildi.